OPDATERING KLOKKEN 18.07: Forsvarets helikopter var i luften, og to både var på vandet lørdag eftermiddag for at lede efter en surfer ud for Klitmøller. Surferen forsvandt af syne kort før klokken 16 lørdag eftermiddag, og kun surfbrættet var set flyde rundt i vandkanten. - Man kan ikke sige noget om personens påklædning, men det er formentligt en våddragt, siger vagtchef ved Midt- og Vestjyllands Politi Carsten Henriksen til TV Midtvest. Midt- og Vestjyllands Politi efterlyste vidner, der kunne have oplysninger i sagen - også om surferen eventuelt var kommet i land ved egen hjælp: Klokken 18.01 kunne politiet så på Twitter meddele, at eftersøgningen var afblæst - surferen var blevet hjulpet i land af en anden surfer.

Referat:
Politi og beredskab ledte lørdag eftermiddag efter en surfer, der angiveligt er forsvundet ud for Klitmøller. Han blev senere hjulpet i land af en anden surfer.